b'\n_START_ARTICLE_\nPagtistis\n_START_PARAGRAPH_\nAng pagtistis o pag-opera ay isang pinagdalubhasaan sa medisina na gumagamit operatibong manwal at pamamaraang pang-instrumento sa mga pasyente upang siyasatin o gamutin ang isang pampatolohiyang kondisyon tulad ng sakit o pinsala, upang tulungang mapabuti ang paggana o itsura ng katawan, o upang isaayos ang mga hindi kanais-nais na nasirang bahagi. Ang pagsasagawa ng pagtistis ay maaring tawaging "pamamaraang kirurhiko", operasyon, o pag-oopera. Sinasagawa ang pagtitistis ng isang surihano.\n_START_SECTION_\nKarapatang pantao\n_START_PARAGRAPH_\nAng mga surihano at nagsusulong sa publikong kalusugan, tulad ni Kelly McQueen, ay nilalarawan ang pagtistsi bilang "Kinakailangan sa karapatan sa kalusugan.". Sumasalamin ito sa pagkatatag ng WHO Global Initiative for Emergency and Essential Surgical Care noong 2005, sa pagbuo noong 2013 ng Lancet Commission for Global Surgery, sa limbag noong 2015 ng Bangkong Pandaigdig na Bolyum 1 na pinamagatang Disease Control Priorities. Essential Surgery, at sa pagpasa ng 68.15 na bahagdan noong 2015 sa World Health Assembly ng Resolution for Strengthening Emergency and Essential Surgical Care and Anesthesia as a Component of Universal Health Coverage.'